User:Dhayanidhidoss

சாெல்லின்செல்வன் ஆ.சக்திதாசன் (இந்திய குடியரசு கட்சி மாநில தலைவா்)

1987ம் வருடம் செப்டம்பர் மாதம் 17ம் தேதி முதல் 23ம் தேதி வரை நடைப்பெற்ற சாலைமறியல் போராட்டத்தின்போது சாதி வெறியர்களால் தென்னாற்காடு மாவட்டத்தில்(இன்றைய கடலூர் மற்றும் விழுப்புரம் மாவட்டங்கள்)15000வீடுகளைதீயிட்டுக்கொளுத்தி தனது சாதி வெறியின் உக்கிரத்தை வெளிப்படுத்திக்கொண்டார்கள்.அப்போது,ஐம்பெரும்தலைவர்களாக இருந்த அய்யா.டாக்டர். மு.சுந்தரராசனார், அய்யா. டாக்டர். வை.பாலசுந்தரம்,அய்யா. டாக்டர். அ.சேப்பன்,அய்யா. ஆ.சக்திதாசன், அய்யா. இல.இளையப்பெருமாள், ஆகியோர்கள் ஆரம்பித்த இயக்கம் தான்"செட்யூல்டு இன விடுதலை இயக்கம். "அந்த செட்யூல்டு இன விடுதலை இயக்கம் தான் ஒட்டுமொத்த செட்யூல்டு இன மக்களின் அரசியல் அதிகாரம் மற்றும் அரசியல் எழுச்சி ஆகியவைகளின் அடையாளமாக எழுந்தது.மேற்கண்ட சாதி வெறியர்களுக்கு செட்யூல்டு இன மக்களின் அரசியல் விடுதலையைப் பறைச்சாற்றும் வகையில்," 1988ம் வருடம் ஆகஸ்டு மாதம் 1ந்தேதி"கன்னியாக்குமரிமாவட்டம்,"குமரி முனை"யில் இருந்து அய்யா. இல.இளையப்பெருமாள், முன்னாள் பாராளுமன்ற உறுப்பினர், சட்டமன்ற உறுப்பினர், அகில இந்திய தீண்டாமை ஒழிப்புக் குழுத்தலைவவர்(இந்திய அரசு) அவர்களின் தலைமையில்,அய்யா. ஆ.சக்திதாசன் (சமுதாயப்பெருந்தலைவர்)அவர்கள் முன்னிலையில்,அய்யா. வை.பழனிவேல்(மதுரை மாவட்ட மண்ணின் மைந்தர்),"மாவீரன் "S.P.ராஜ்(விருதுநகர் மாவட்டம்),எழுச்சி நாயகன் டேனியல் ஞானசேகரன்(மதுரை மாவட்டம்), சொல்லின் நாயகன் கொடிக்கால் செல்லப்பா(கன்னியாக்குமரி மாவட்டம்) ஆகியோர்களின் வழிக்காட்டுதலின் பேரில்," தியாகிகள் இம்மானுவேல் சேகரன் பாண்டியன் நினைவு ஜோதி "தொடங்கி வைக்கப்பட்டது.ஜோதியை தலைமையேற்று குமரியில் இருந்து தொடங்கியவர்கள்,மாநில மாணவர் அணி செயலாளர்களாகிய ஆலப்பாக்கம் கோ. ஆறுமுகம், கடலூர் வேலுமணி மற்றும் மதுராந்தகம் இளவேந்தன் ஆகியோர்கள்.தொடர்ஜோதியை ஏந்தி வந்தவர்களில் குறிப்பிடத் தகுந்தவர்கள் குமரி மாவட்டத்தைச் சேர்ந்த திரு. நாகேந்திரன்,திரு. ராஜா(தாளாக்குடி)ப் போன்றவர்கள் ஆவார்கள்.குமரி முனையில் இருந்து சென்னை, எழும்பூர்,பெரியார் திடல் வரை இலட்சக்கணக்கான செட்யூல்டு இன இளைஞர்கள் பங்கேற்றார்கள் என்பதுக் குறிப்பிடத்தக்கது.குமரி முனையில் இருந்து மக்கள் நூற்றுக்கணக்கிலும்,ஆயிரக்கணக்கிலும் ,மேளத்தாளங்கள் மற்றும் ஜோதியை சுமந்துவந்த சகோதரர்களின் கால்களில் மஞ்சள் நீர் ஊற்றி,ஆரத்தி எடுத்து வரவேற்ற நிகழ்வு கண்கொள்ளாக் காட்சியாகும்.குமரி முனையில் இருந்து சென்னை எழும்பூர் பெரியார் திடல் வரை ஏறத்தாழ 900கிமீ தூரம் ஜோதி அந்தந்த மாவட்ட செட்யூல்டு இன மக்களின் எழுச்சியோடும்,செட்யூல்டு இன இளைஞர்களின் ஆரவாரங்களோடு,அவ்விளைஞர்களின் கைகளில் மாறிமாறி தவழ்ந்து வந்துகொண்டு இருந்த நேரத்தில்தான்,சாதி வெறியர்களால் அக்கொடுரச்சம்பவம் திட்டமிட்டு திடீரென நடந்தேறியது.ஆம்.தஞ்சை மாவட்டம் சீர்காழி நகரத்தில் நடந்தது.ஜோதி, ஆடுதுறை வந்தவுடன் செட்யூல்டு இன விடுதலை இயக்க இளைஞர் அணித்தலைவர் தம்பி மயிலாடுதுறை இராமதாஸ் அவர்களின் பொறுப்பில் நூற்றுக்கணக்கான இளைஞர்களின் எழுச்சியோடு,சீர்காழி பெருங்கோயில் மேற்குப்புற வீதி வழியாக எழுச்சி மற்றும் ஆரவாரத்தோடு வந்துக்கொண்டிருந்தபோது ஏற்கனவே கூறியபடி,சாதி வெறியர்களால் திடீரென திட்டமிட்டபடி ஜோதியை சுமந்துவந்த செட்யூல்டு இன இளைஞர்களையும்,ஜோதியையும் தாக்கினார்கள்.திடீர் தாக்குதலால் நிலைக்குலைந்த செட்யூல்டு இன இளைஞர்கள் அங்கும் இங்கும் சிதறி ஓடினார்கள்.ஜோதியை சுமந்துவந்த இரண்டு அலங்கார வண்டிகளும்  சிதைக்கப்பட்டன.மாநில மாணவர் அணி செயலாளர்களில் ஒருவனான நான், (ஆலப்பாக்கம் கோ. ஆறுமுகம்)அலங்கார வண்டியில் அமர்ந்துகொண்டு வழிநெடுகிலும் கலந்துகொள்ளும் செட்யூல்டு இன முக்கிய தலைவர் மற்றும் பிரமுகர்கள்,இளைஞர்கள் ஆகியோர்களின் முகவரிகளைப் பெற்றுக்கொண்டு,அவைகளைச் சரிப்பார்த்துக்கொண்டுவருவது வழக்கம்.அப்போது ஊகித்துக் கொண்டு வெளிவர முயற்சித்து செய்து அலங்கார வாகனங்கள் இடையே சிக்கிக்கொண்டேன். அதனால்,சாதி வெறியர்களால் தாக்கப்பட்டு மயக்கமுற்றேன்.இச்செய்தி காட்டுத்தீ என பரவிற்று. அப்போது, மாவீரன்,"சீர்காழி சிங்கம்",'இன மானத்தலைவர்'அய்யா.KPS.மணி அவர்களுக்கு தெரியவந்திருக்கிறது.அய்யாKPS அவர்கள் கடையில் சோடா வாங்கி மயக்கமுற்ற என் முகத்தில் தெளித்துள்ளார்.நான் மயக்கம் தெளிந்து முதன்முதலில் பார்த்தமுகம் அய்யா KPS மணி அவர்களின் முகம்தான்.நான் அப்போது தான் அய்யாKPS மணி அவர்களை முதன்முதலில் பார்த்தேன்.பின் அய்யா.K.P.S.மணி அவர்கள், அவருக்கே உரிய மிடுக்குடன் சிங்கம் போல் கர்ஜித்து அவருடைய கருப்புநிற புல்லட்டில் பின்புறம் என் அமர வைத்து சீர்காழி கோயிலின் நான்கு வீதிகளிலும் வலம்வந்து சாதி வெறியர்களுக்கு தனது எதிர்ப்பை மிக கடுமையான முறையில் பதிவு செய்தார்.அய்யா,K.P.S.மணி கர்ஜிக்கிறார் என்றவுடன் சீர்காழி நகரமே நிசப்தமாக இருந்தது.பின், செட்யூல்டு இன இளைஞர்கள் வெகுண்டு எழுந்து தனது எழுச்சியை காட்ட முனைந்தபோது,இதர தலைவர்களாலும்,தலைமைப்பொறுப்பேற்ற மாநில மாணவர் அணி செயலாளர்களாகிய எங்களாலும் ,மாநாடு வெற்றியடையவேண்டும் என்ற பொது நோக்கத்தோடும் அமைதிகாத்து ஜோதியை வழிநடத்தி வந்ததோடு,வழிநெடுகிலும் செட்யூல்டு இன மக்களும்,செட்யூல்டு இன இளைஞர்களும் எழுச்சியும்,புத்துணர்ச்சியும்,சமூகஉணர்ச்சியும்,புரட்சியாளர் அம்பேத்கர் சிந்தனைகளாலும் உந்தப்பட்டார்கள் என்பது வரலாற்று பதிவு ஆகும்.செட்யூல்டு இன விடுதலை இயக்க மாநில மாநாட்டிற்கு சிறப்பு விருந்தினராக,அய்யா, இளையப்பெருமாள் அவர்களால் அழைத்து வரப்பெற்றவர்"கான்ஷிராம்ஜி"அய்யா அவர்கள். மாநாட்டிற்கு வந்த செட்யூல்டு இன மக்கள், இளைஞர்,பெண்கள் என ஐந்து லட்சம் மக்கள் கூடினார்கள் என்று"முரசொலி மற்றும் பிரஸ் டிரஸ்ட் ஆப் இந்தியா"ஆகிய பத்திரிக்கைகள் எழுதின என்பது செட்யூல்டு இன மக்களுக்குக் கிடைத்த சான்றாவண அங்கீகாரமாகும்.செட்யூல்டு இன மக்களுக்கு முதன்முதலில் கிடைத்த அரசியல் எழுச்சி மற்றும் அரசியல் அதிகாரத்திற்கான அங்கீகாரம் ஆகும். அதனைத்தொடர்ந்து,1989ம் ஆண்டு நடைப்பெற்ற சட்ட மன்ற உறுப்பினர் தேர்தலில் நான்கு முனைப்போட்டி நடைப்பெற்றது.அதில் தமிழகத்தில் செட்யூல்டு இன விடுதலை இயக்கம் சார்பில் போட்டியிட்ட வேட்பாளர்களில் பெரும்பாலவனர்கள் அந்தத் தொகுதிகளின் வெற்றி,தோல்விகளை நிர்ணயிக்கும் சக்திகளாக மாறி செட்யூல்டு இன மக்களுக்கு அரசியல் அதிகாரப்பகிர்வைத் தந்தார்கள்.ஆனால்,"காட்டுமன்னார் கோவில் தனித்தொகுதியில் தனித்த சின்னமாகிய ஏணி சின்னத்தில் போட்டியிட்டு திரு. ஆ.தங்கராஜ் அவர்கள் ,செட்யூல்டு இன விடுதலை இயக்க சட்ட மன்ற உறுப்பினராக வெற்றிப்பெற்றார்.இது, புரட்சியாளர் அம்பேத்கர் அவர்கள்,செட்யூல்டு கேஸ்ட் பெடரேஷன் ஆரம்பித்து முதன்முதலில் அரசியல் அதிகாரம் பெற்றப்பின் அய்யா இளையப்பெருமாள் அவர்களால் செட்யூல்டு இன மக்களுக்கு பெற்றுத்தந்த அரசியல் அதிகாரம் ஆகும். பின், 1991ம் ஆண்டு நடைப்பெற்ற சட்ட மன்ற தேர்தலில், காட்டுமன்னார்கோவில் மற்றும் வானூர் சட்ட மன்ற தொகுதிகளில் போட்டியிட்டு இரண்டு இடங்களில் வெற்றிப்பெற்று சட்ட மன்றத்தில் எதிர் கட்சி வரிசையில் அமர வாய்ப்பு இருந்தது.எனவே,புரட்சியாளர் அம்பேத்கர் அவர்களுக்கு பிறகு செட்யூல்டு இன மக்களுக்கு அரசியல் அதிகாரம் என்பது அய்யா இளையப்பெருமாள் மற்றும் அய்யா ஆ.சக்திதாசன், அவர்களின் நம்பிக்கைக்குரிய ஆலப்பாக்கம், கோ. ஆறுமுகம், அய்யா,SP ராஜ், கொடிக்கால் செல்லப்பா,கடலூர் வேலுமணி, டேனியல் ஞானசேகரன்,மதுரை,வை.பழனிவேல் ஆகியோர்களையும் சாரும் என்பது வரலாற்று பதிவு. மேலும்,1988ம் ஆண்டு சாதி வெறியர்களால் தாக்கப்பட்டு இன்றும் சமூகப்பற்றோடு நான் வாழ்கிறேன் என்பதை நினைக்கும் போது,புரட்சியாளர் அம்பேத்கர் அவர்களின் கூற்று ஒன்றுதான் என்னை மாண்புமிகு மனிதனாக தலை நிமிரச்செய்கிறது.இதோ,"நான் ஒரு கற்ப்பாறை;என் மீது மோதுகிற எதுமே;தன் திசையை நோக்கி நகருமே தவிர;என்னைத் திசை மாற்ற முடியாது":

நன்றி

கோ. ஆறுமுகம், தலைவர் செட்யூல்டு இன விடுதலை இயக்கம்.